2.pielikums

NAA prorektora

2019.gada \_\_\_.\_\_\_\_\_\_\_\_

rīkojumam Nr. \_\_\_\_\_\_\_\_

**Kadetu eseju konkursa nolikums**

1. Kadetu eseju konkursu (turpmāk – konkurss) organizē Latvijas Nacionālās aizsardzības akadēmija (turpmāk – NAA).
2. Konkursa mērķis ir:
   1. attīstīt prasmi paust savas domas rakstveidā
   2. rosināt kadetus argumentēti paust savas domas par valstij un NBS aktuāliem jautājumiem;
   3. stiprināt patriotismu.
3. Tiesības piedalīties konkursā ir visiem NAA kadetiem.
4. Konkursa eseju iesniegšanas termiņš ir no 2019. gada 1. augusta līdz 2019. gada 30. septembrim. Konkursa uzvarētāju apbalvošana 2019. gada 30. novembrī
5. Konkurss notiek vienā kārtā. Aicinājumu dalībai konkursā ievieto NAA mājaslapā. Labākie darbi tiks publicēti žurnālā “Kadets” vai citā veidā.
6. Konkursa eseju temati:
   1. Tas, ko mēs saņemam, nodrošina mūsu eksistenci. Tas, ko mēs atdodam, veido mūsu dzīvi. (Vinstons Čērčils)
   2. Mana ģimene Barikādēs.
   3. Mana ģimene Baltijas ceļā.
   4. Nebridis, nezināsi cik dziļš. (Emīlis Melngailis)
   5. Gods ir dāvana pašam sev?
   6. Ik neizlēmība nes kavējumu vienu. (Gēte)
   7. Mans zelts ir mana tauta, mans gods ir viņas gods. (R.Baumanis)
   8. Manas dzimtas ceļi Latvijas vēstures līkločos.
   9. Brīvā tēma.

1. Darbam jābūt oriģināldarbam, tas nedrīkst būt iepriekš iesniegts (mācību priekšmetā vai kur citur).
2. Darba apjoms – ne vairāk kā 1000 – 1200 vārdu jeb 3 A4 lapas ar intervālu 1,5 starp rindām, šrifts *Times New Roman,* burtu lielums – 12.
3. Darbu iesniegšanas kārtība: iesūtot uz e-pastu: [agnese.jurane@mil.lv](mailto:agnese.jurane@mil.lv) līdz 2019. gada 30. septembrim.
4. Iesūtītie darbi autoriem netiek atdoti. Iesniedzot darbu, autors norāda savu vārdu, uzvārdu, studiju programmu un kursu, e-pasta adresi.
5. Konkursa darbu vērtēšanas komisija noteikta ar NAA prorektora rīkojumu.
6. Visi konkursam iesūtītie darbi paliek NAA īpašumā un, atsaucoties uz autoru, var tikt izmantoti publikācijās.
7. Eseju konkursa pirmo trīs vietu ieguvējiem piešķir vērtīgas balvas.
8. Konkursa darbu vērtēšanas komisija drīkst piešķirt arī veicināšanas balvas.
9. Konkursa darbu vērtēšanas komisijas sēžu materiāli un darbu izvērtēšanas jautājumi netiek izpausti dalībniekiem vai personām, kuras nav oficiāli saistītas ar darbu izvērtēšanu.
10. Darbu vērtēšanas kritēriji:
    1. atbilstība konkursa formālajiem kritērijiem (darbu iesūtīšanas termiņš, darba apjoms).
    2. atbilstība izvēlētajam tematam un konkursa mērķim.
    3. mākslinieciskā kvalitāte, oriģinalitāte, inovācija, valodas stils.